|  |  |
| --- | --- |
| **ΠΕΡΙΦΕΡΕΙΑΚΗ ΕΝΩΣΗ ΔΗΜΩΝ**  **ΚΕΝΤΡΙΚΗΣ ΜΑΚΕΔΟΝΙΑΣ**  26ης Οκτωβρίου 43  54627 Θεσσαλονίκη  e-mail: ped\_km@otenet.gr | ΠΕΡΙΦΕΡΕΙΑΚΗ ΕΝΩΣΗ ΔΗΜΩΝΑΝΑΤΟΛΙΚΗΣ ΜΑΚΕΔΟΝΙΑΣ-ΘΡΑΚΗΣ Στίλπωνος Κυριακίδη 17  69100 Κομοτηνή  e-mail: info@pedamth.gr |
| **ΠΕΡΙΦΕΡΕΙΑΚΗ ΕΝΩΣΗ ΔΗΜΩΝ**  **ΗΠΕΙΡΟΥ**  Ναπολέοντα Ζέρβα 2  45332 Ιωάννινα  e-mail: tedkioan@otenet.gr | **ΠΕΡΙΦΕΡΕΙΑΚΗ ΕΝΩΣΗ ΔΗΜΩΝ**  **ΔΥΤΙΚΗΣ ΜΑΚΕΔΟΝΙΑΣ**  Φον Καραγιάννη 1-3  50100 Κοζάνη  e-mail: info@peddm.gov.gr |

Θεσσαλονίκη 15 Ιουνίου 2017

Κύριο **ΧΡΗΣΤΟ ΣΠΙΡΤΖΗ**

Υπουργό Υποδομών & Μεταφορών

ΘΕΜΑ: Συνάντηση για τα διόδια της Εγνατίας Οδού.

Κύριε Υπουργέ,

η αποφασισθείσα με την ΔΝΣγ/οικ.35897/ΦΝ393/18-05-2017 ΚΥΑ (Β΄ 1867/29-05-2017) «**εξωτερική και εσωτερική περιτείχιση**» της Εγνατίας Οδού με **38 μετωπικούς και πλευρικούς σταθμούς διοδίων**

**ακυρώνει** την εθνική, την αναπτυξιακή και την κοινωνική λειτουργία του σημαντικότερου οδικού άξονα της Βόρειας Ελλάδας,

**υψώνει το φάσμα της απομόνωσης** για τους κατοίκους και τους οικισμούς των εκατέρωθεν της Εγνατίας περιοχών,

**εκτρέπει** την κυκλοφορία οχημάτων σε υποδεέστερης αντοχής δίκτυα (με όλες τις αναπόφευκτες επιβαρύνσεις), και

**οδηγεί αναπότρεπτα στον μαρασμό** το σύνολο του οδικού αυτού άξονα (με φυσικό επακόλουθο και την εισπρακτική κατάρρευση της προετοιμαζόμενης αλυσίδας των διοδίων).

**Διερμηνεύοντας την έκπληξη**, **την ανησυχία και την αγωνία** των τοπικών κοινωνιών, που εκπροσωπούμε [: **4** Περιφερειακές Ενώσεις Δήμων, **90** Δήμοι και **1.981** Δημοτικές και Τοπικές Κοινότητες, **3.116.136** κατ.],

**συντασσόμενοι** με την κοινή απόφαση-πρόταση των κ.κ. Περιφερειαρχών Ηπείρου, Δυτικής Μακεδονίας, Κεντρικής Μακεδονίας και Ανατολικής Μακεδονίας-Θράκης, όπως αυτή διατυπώνεται στην από 12-06-2017 κοινή ανακοίνωσή τους

και υπογραμμίζοντας πως **σε καμία περίπτωση δεν πρέπει να κατασκευαστεί και να λειτουργήσει νέος σταθμός διοδίων**, **μετωπικός ή πλευρικός**, **επί της Εγνατίας Οδού**, **μέχρι την εφαρμογή του αναλογικού συστήματος χρέωσης**,

παρακαλούμε να μας δεχθείτε σε μια **συνάντηση**, το συντομότερο δυνατό (σε χρόνο που θα καθορίσετε σύμφωνα με το πρόγραμμα των υποχρεώσεών σας), ώστε **από κοινού οι Πρόεδροι των 4 ΠΕΔ** να σας παρουσιάσουμε και δια ζώσης τις θέσεις και τα επιχειρήματα των Δήμων της Βόρειας Ελλάδας για την αποτροπή της κατασκευής των 30 νέων σταθμών διοδίων.-

|  |  |
| --- | --- |
| Ο Πρόεδρος της ΠΕΔ  Κεντρικής Μακεδονίας ΛΑΖΑΡΟΣ ΚΥΡΙΖΟΓΛΟΥ Δήμαρχος Αμπελοκήπων-Μενεμένης | Ο Πρόεδρος της ΠΕΔ  Ανατολικής Μακεδονίας-Θράκης ΕΥΑΓΓΕΛΟΣ ΛΑΜΠΑΚΗΣ Δήμαρχος Αλεξανδρούπολης |
| Ο Πρόεδρος της ΠΕΔ  Ηπείρου ΙΩΑΝΝΗΣ ΛΩΛΟΣ Δήμαρχος Ηγουμενίτσας | Ο Πρόεδρος της ΠΕΔ  Δυτικής Μακεδονίας ΙΩΑΝΝΗΣ ΒΟΣΚΟΠΟΥΛΟΣ Δήμαρχος Φλώρινας |